Nervus (anatomia)
Nervus est fasciculus axonum, qui partes neuronis sunt. Eo modo homines animaliaque res sentiunt seque movent. Nervis nuntii electrici inter membra corporis cerebrumque feruntur; qui nuntios e cerebro ad membra vel organa sensoria ferunt, nervi efferentes dicuntur, et qui nuntios ad cerebrum e membris ferunt, nervi afferentes sunt. Systema nervosum periphericum est collectio omnium nervorum; systema autem nervosum centrale non e nervis, sed ex encephale et medulla spinali componitur. Inflammatio nervi dicitur neuritis.